b'\n_START_ARTICLE_\nSingit (anatomiya)\n_START_PARAGRAPH_\nAng singit o puklo  (Ingles: groin, pubic region o "rehiyong pubiko", "rehiyon ng singit") ay isang bahaging nasa pagsasalikop ng pangibabang panlabas na tiyan (abdomen) at ng mga pangitaas na hita, at ng kalapit na rehiyong kabilang ang mga panlabas na mukha ng mga aring pangreproduksiyon, kung saan naroroon ang mga bulbol. Maaaring gamitin ang salitang ito bilang pahiwatig sa mga bahaging pangkasarian ng lalaki at babae, sapagkat malaswa ang mga tunay na pangalan ng huli sa ilang mga kalinangan.'